O‘ZBEKISTON RESPUBLIKASI PREZIDENTINING 1998 YIL 16 APRELDAGI PF-1988-SONLI “O‘ZBEKISTON RESPUBLIKASI PREZIDENTINING AYRIM FARMONLARI O‘Z KUChINI YO‘QOTGANLIGI VA O‘ZGARTIRISh KIRITISh HAQIDA”GI FARMONI ASOSIDA DAVLAT SOLIQ QO‘MITASI BOSh BOJXONA BOS

O‘zbekiston Respublikasi Prezidentining 1998-yil 16-apreldagi PF–1988-sonli “O‘zbekiston Respublikasi Prezidentining ayrim farmonlari o‘z kuchini yo‘qotganligi va o‘zgartirish kiritish haqida”gi Farmonini bajarilishini ta’minlash maqsadida buyuraman: 
 1. O‘zbekiston Respublikasi Prezidentining 1998-yil 15-apreldagi PF–1988-sonli “O‘zbekiston Respublikasi Prezidentining ayrim farmonlari o‘z kuchini yo‘qotganligi va o‘zgartirish kiritish haqida”gi Farmoni bilan O‘zbekiston Respublikasi Prezidentining 1997-yil 12-iyundagi PF–1789-sonli “Tamaki mahsulotlariga va alkogolli ichimliklarga aksiz markalarini qo‘llanilishni takomillashtirish to‘g‘risida”gi Farmoniga o‘zgartirish kiritilganligi ma’lumot va ijro uchun qabul qilinsin.
 2. 1997-yil 1-iyundan boshlab aksiz markalari bo‘lmagan tamaki mahsulotlari va alkogolli ichimliklarni O‘zbekiston Respublikasining bojxona hududiga (xalqaro tranzitdan tashqari) yuridik va jismoniy shaxslar tomonidan olib kirilganda qonun asosida musodara qilinishi inobatga olinsin. O‘zbekiston Respublikasining qonunchiligida belgilangan normalar doirasida tamaki mahsulotlari va alkogolli ichimliklarini aksiz markasisiz olib kelish bundan mustasno. 
 3.O‘zbekiston Respublikasi hududidan aksiz markalarini ishlab chiqishda va markalangan aksiz tovarlarni olib kirishda, bojxona rasmiylashtiruvi ushbu buyruqning 1-ilovasida ko‘rsatilgan tartibga muvofiq amalga oshirilsin.
 4. Bojxona nazoratini tashkil qilish boshqarmasi (Rahmonov T.), Bojxona statistikasi, tahlil va kompyuterlashtirish boshqarmasi (Razzoqov E), Qoraqalpog‘iston Respublikasi, viloyatlar va Toshkent shahar bojxona boshqarmalari, “Toshkent-Aero” IBK boshliqlariga: 
 Respublika hududidan chetga olib chiqib ketilayotgan va olib kirilayotgan aksiz markalariga rasmiylashtirilayotgan BYuBlari qattiq nazorat ostiga olinsin.
 5. Davlat Bojxona qo‘mitasining Qoraqalpog‘iston Respublikasi, viloyatlar va Toshkent shahar bojxona boshqarmalari, “Toshkent-Aero” IBK boshliqlariga:
 Aksiz markalari bo‘lmagan tamaki va alkogol mahsulotlarini musodara qilish tartibi ijro uchun qabul qilinsin va 2-ilovaga muvofiq har oylik 13-sonli hisobotida ko‘rsatilsin.
 6. Ushbu buyruq joylardagi Yuridik xizmat bo‘limi tomonidan kodifikatsiya qilinib, qonunchilikka muvofiq ijro etilishi nazoratga olinsin.
 7. O‘zbekiston Respublikasi Prezidentining 1997-yil 12-iyundagi PF-1789 sonli “Tamaki maxsulotlariga va alkogolli ichimliklarga aksiz markalarini qo‘llanilishini takomillashtirish to‘g‘risida”gi Farmonini bajarish chora-tadbirlari haqidagi sobiq Bosh bojxona boshqarmasining 1997-yil 20-iyundagi 110-sonli buyrug‘i bekor qilinsin. 
 8. Mazkur buyruq belgilangan tartibda O‘zbekiston Respublikasi Adliya vazirligida davlat ro‘yxatidan o‘tgandan so‘ng ijro uchun qabul qilinsin.
 9. Kotibiyat (Maxmudov D.)
 O‘zbekiston Respublikasi Prezidentining Farmoni va mazkur buyruqdan nusxalar ko‘paytirilib, DBQsining barcha boshqarmalariga, mustaqil bo‘limlariga, hududiy bojxona boshqarmalariga yuborilishini ta’minlasin.
 10. Ushbu buyruqning bajarilishini nazorat qilish rais o‘rinbosari S. Oripovga zimmasiga yuklatilsin.
 Ushbu Tartib O‘zbekiston Respublikasi Prezidentining 1997-yil 12-iyundagi PF-1789-sonli “Tamaki maxsulotlariga va alkogol ichimliklariga aksiz markalarini qo‘llanilishini takomillashtirish to‘g‘risidagi Farmoni asosida ishlab chiqilgan bo‘lib, aksiz markalarini olib chiqish va markalangan aksiz tovarlarni olib rasmiylashtirish tartibini belgilaydi. 
 Aksiz markalarini olib chiqish va markalangan aksiz tovarlarni olib kirishda bojxona rasmiylashtiruvi, O‘zbekiston Respublikasi Davlat bojxona qo‘mitasining 1993-yil 23-dekabrdagi 162-sonli buyrug‘i bilan tasdiqlangan, Adliya vazirligidan 1993-yil 14-oktabrda 3-raqami bilan ro‘yxatdan o‘tgan “Bojxona yuk bayonnomasini to‘ldirish tartibi” haqidagi vaqtinchalik qo‘llanmaga asosan amalga oshiriladi.
 Aksiz markasini olib chiqish, “vaqtincha olib chiqish” bojxona rejimi asosida amalga oshiriladi va aksiz markalarini ushbu rejimda vaqtincha olib chiqish muddati O‘zbekiston Respublikasining “Bojxona kodeksi”da belgilangan muddatlarda amalga oshiriladi, agar qonunchilikda boshqa qoidalar belgilanmagan bo‘lsa.
 Olib chiqilayotgan aksiz markasiga Bojxona yuk bayonnomasi (bundan buyon matnda-BYuB) rasmiylashtirish quyidagi tartibda amalga oshiriladi:
 a) 31-grafada — tovarning nomi — “tamaki mahsuloti uchun aksiz markasi” yoki “alkogol mahsuloti uchun aksiz markasi” deb yozib, marka olgan korxonaning kodi va markaning miqdori “dona”da ko‘rsatiladi. 
 b) 33-grafada — tovarning kodi — aksiz markalari uchun quyidagi jadvalda ko‘rsatilgan kodlar yoziladi. 
 v) 41-grafada — qo‘shimcha o‘lchov birligi — “796”-kodi ko‘rsatiladi.
 g) 44-grafada — taqdim qilingan hujjatlar — aksiz tovarlarini olib kelish uchun tuzilgan kontraktning raqami va sanasi ko‘rsatiladi. Bundan tashqari olingan aksiz markalarning qonuniyligini tekshirish maqsadida, markalarni olish uchun berilgan kvitansiyaning nusxasi BYuB ga ilova qilinadi.
 d) 47-grafada — “turi” ustunida “27a” soni ko‘rsatiladi.
 “stavka” ustunida — 100 % ko‘rsatiladi.
 “summa” ustunida — to‘langan aksiz markalari nominal qiymati ko‘rsatiladi.
 “SP” ustunida (to‘lov turi) — to‘lov turiga qarab, “naqd pulsiz” (bn) yoki “bojxona kassasi” (kt) deb, yuritiladi.
 Aksiz markalari tovarsiz qayta olib kelinganda, markalar kodi o‘zgarmagan holda “oldin olib chiqilgan tovarni qayta olib kirish” bojxona rejimida BYuB rasmiylashtiriladi. Keyinchalik ushbu kontrakt bo‘yicha tovar olib kelinmasa va kontraktlar bekor qilinganda markalar belgilangan tartibda yo‘q qilinadi.
 Markalar tovarga yopishtirilgan holda olib kelinganda, “oldin olib chiqilgan tovarni qayta olib kirish” bojxona rejimida BYuB rasmiylashtiriladi va bunda markalarning TIF TN bo‘yicha kodi o‘zgartiriladi. Tovarlar alohida partiyalar bilan olib kelinganda, aksiz markalarni ushbu partiya miqdoriga teng qismi rasmiylashtiriladi.
 Olib kelingan markalangan aksiz tovarlarga BYuB rasmiylashtirilganda, bir vaqtning o‘zida aksiz markalarini qayta olib kirish uchun ham BYuB rasmiylashtiriladi.
 31-grafa “tovarning ta’rifi” ushbu grafa to‘ldirilayotganda, tovar “aksiz markalari bilan markalangan” deb, yozilishi shart.